Battaglia de Fan

La Battaglia de Fan l'è stada ona battaglia combattuda tra l'esercit roman de l'imperador Aurelian e i Alemann che aveven invaduu l'Italia, e l'è finida con la vittòria di Roman.

Quella battaglia chì l'è stada la segonda combattuda in Italia dòpo che i Alemann, de la tribù di Iutungg, eren andaa giò in Italia. I barbar aveven vingiuu i Roman a Piasenza grazie a on'imboscada, poeu aveven taccaa a andà a sud, in direzion de Roma. 

Quand che hinn passaa arent a la città de Fan (che la se troeuva in di March del dì d'incoeu), i Alemann hinn staa costringiuu a scontràss con l'Aurelian, che l'era riessii a fà sù on esercit noeuv e rivà a lor.

L'Aurelian l'è riessii a fà s'cerà i barbar cont el fiumm Metaur ai spall, inscì che quand che l'ha sfondaa i sò posizion de lor, molti Alemann hinn borlaa giò in del fiumm e hinn mòrt negaa.

A bon cunt, i Alemann hann poduu scappà vers nòrd, longh la via Emilia, fina a Pavia, indove l'Aurelian j'ha battuu definitivament.
 Bibliografia 
 Watson, Alaric, Aurelian and the Third Century, Routledge, 2003, ISBN 0415301874, p. 50.

 Vos correlaa 
Aurelian
Battaglia de Piasenza (271)
Bataja de Pavia (271)
Guerr roman-alemannich

F
F